Bakı Dövlət Universiteti, Tətbiqi riyaziyyat və kibernetika fakültəsinin “İnformatika müəllimliyi” ixtisası üzrə IV kurs bakalavriatı Qələmiyeva Ülviyyə İlkin qızının “Crocodile virtual labarator proqramları ilə tədrisin təşkili” mövzusunda bakalavr buraxılış işinə elmi rəhbərin

**RƏYİ**

İnformasiya və kompüter texnologiyalarının müasir inkişaf səviyyəsini nəzərə alsaq, bu Crocodile virtual labarator proqramlar nəinki ali məktəblərdə, həmçinin orta məktəblərdə də təhsilin inkişafının vacib amilinə çevrilmişdir. Lakin təhsilin inkişaf etdirilməsi, sərbəst şəkildə dərketmə, müstəqil öyrənmə vərdişlərinin yaranması üçün təlim metodlarının özləri gün keçdikcə yenilənir, interaktiv formaya keçir və son zamanlar ölkəmizdə də müasir təlim metodları olan fəal təlim üsullarından və İKT-dən istifadə edilir. Crocodile virtual labarator proqramların tədrisin təşkilində istifadə olunur. Lakin bu metodların hamısı və ya bütün imkanları hələ də yetərincə istifadə edilmir. Buna səbəb kimi bu sahədə azərbaycan dilində avtomatlaşdırılmış üsul və vasitələrin, vahid şəkildə toplanmış elekton resursların yetərincə olmamasını demək olar.

Baxılan işin məqsədi Crocodile virtual labarator proqramlarda – Crocodile Mathematics, Crocodile Chemistry, Crocodile Physics işlərin nümunələr şəklində göstərilməsi və formalaşması üçün resursların işlənməsidir. Bu səbəbdən baxılan işin mövzusu aktualdır.

Buraxılış işi girişdən, iki fəsildən, nəticədən və istifadə olunmuş ədəbiyyat siyahısından ibarətdir.

Hesab edirəm ki, Qələmiyeva Ü.İ “Crocodile virtual labarator proqramları ilə tədrisin təşkili” mövzusunda bakalavr buraxılış işinə qoyulan tələblərə tam cavab verir və müdafiəyə buraxıla bilər.

**Elmi rəhbər: r.e.d., dos. Alışov M.Ə.**