**Mövzu3: İKT-nin təhsilə tətbiqinın əsas məqsəd və vəzifələri.**

**İKT-nin təhsildə tətbiqinin məqsəd və istiqamətləri.**

Təhsilin informatlaşması son 15 ildə təhsil praktikasına yönəlmiş iri həcmli əhatəli innovasiyadır. İKT-nin təhsildə tətbiqlərinin aşağıdakı əsas istiqamətləri mövcuddur:

1. Kompüter texnikasından təlim vasitəsi kimi istifadə.

2. Kompüter texnikasından təlim aləti kimi istifadə üçün

3. İKT-nin təlim obyekti kimi öyrədilməsi

4. Şagirdlərin yararadıcılığının inkişafında İKT-dən istifadə

5. İKT ilə biliklərə nəzarət, testləşdirmə, psixodiaqnostika,korreksiya proseslərinin avtomatlaşdırılması

6. İKT əsasında pedoqoji təcrübənin tədris-metodik ədəbiyyatın öyrənilməsi, yayılması, mübadiləsi məqsədi ilə kommunikasiyaların qurulması

7. Əqli inkişaf əsasında asudə vaxtın səmərəli təşkili intelektual, əyləncəli məşğələlərin təşkilində İKT-dən istifadə.

Müasir İKT vasitələrinin imkanları təhsilin təşkilatı pedoqoji və metodik tələb və ehtiyaclarına müvafiqdir.

a) hesablama imkanları, istənilən növ informasiyanın (rəqəmsal, mətn, qrafik, səsli və s.) sürətli və dəqiq işlənilməsi, emalı

b) transdusers imkanları – müxtəlif formada olan informasiyanın kompüter tərəfindən qəbulu və ötürülməsi (müvafiq periferiya qurğuları, yəni müvafiq əlavə qurğular vasitəsi ilə)

c) kombinator imkanları – iri həcmli informasiyaların saxlanılması, strukturlaşdırılması, sortlaşdırılması və lazım olduqda zəruri informasiyanın tez əldə edilməsi

ç) qrafik imkanlar – işin nəticəsinin aydın əyani formada təsvir edilməsi nəticənin qrafik, şəkil və audio formada təsviri

d) modelləşdirmə imkanları – real obyekt və hadisələrin informasiya modellərinin qurulması.

Kompüterin bu imkanlar şagirdlərin şəxsiyyətinin ilkin formalaşmasına, onun qabiliyyətinin müəyyənləşməsi və inkişaf etməsinə öyrənmə istəyinin və bacarığının formalaşmasına, bilik və bacarığının formalaşmasına, bilik və bacarıqlarını tam həcmdə mənimsənilməsi üçün şəraitin yaradılmasına imkan verir.

Dərsin müəyyən mərhələlərində əsas öyrədici təsir və idarəetmə kompüterə həvalə edilə bilər. Belə şəraitdə imkan yaranır ki, müəllim şagirdlərin axtarişın məqsədinin dərk edilməsi, əvvəlcədən öyrədilməsi biliklərin mənbələri hesabına əldə edilməsinə həvəs, müstəqil axtarış və s. bu kimi keyfiyyətləri müşahidə etsin və onları qeyd etsin. İdarə edilməsi məqsədilə müəllimin oz fəaliyyətini İKT ilə layihələndirə və planlaşdıra bilən İKT-nin təhsil sisteminə daxil olması müəllimlərə imkan verir ki, təlimin məzmunu, metodu və təşkilat formalarını əsaslı sürətdə təkmilləşdirsin. Bu texnologiyaların təhsildə tətbiqinin əsas məqsədi İC-də şagirdlərin intelektual imkanlarını gücləndirmək təlim prosesinin humanistləşdirilməsi fərdiləşdirilməsi, intensivləşdirilməsi və təhsil sisteminin bütün pillələrində təlimin keyfiyyətinin yüksəldilməsinə nail olmaqdır. İKT-nin təhsildə istifadəsinin əsas pedoqoji məqsədləri aşağıdakılardır:

1. İKT-nin tətbiqi nəticəsində təlim-tərbiyyə prosesinin intensivləşdirilməsi

a) təlim prosesinin keyfiyyətinin və səmərəsinin yüksəldilməsi

b) idrak fəaliyyətinin yüksəldilməsi

c) fənlərarası əlaqənin yüksəldilməsi

ç) zəruri informasiya axtarışının optimallaşdırılması və həcminin genişləndirilməsi

2. şagirdlərin şəxsiyyətinin inkişafı, onun İC şəraitində rahat həyat ahənginin təmin edilməsi:

a) Təfəkkürün müxtəlif nüvlərinin inkişafı

b) Kommunikativ qabiliyyətin inkişafı

c) Optimal qərar qəbuletmə bacarığının formalaşması və mürəkkəb situasiyada həll variantlarının təqdimatı

d) Multimediya texnologiyalarının kompüter qrafikasının tətbiqi ilə estetik tərbiyə

e) İnformasiya mədəniyyətinin formalaşması, informasiyanın emalı qabiliyyətinin formalaşması

k) Məsələnin və situasiyanın modelləşdirmə qabiliyyətinin inkişafı

m) Eksperimental tədqiqat fəaliyyətinin həyata keçirilməsi bacarığının formalaşması

3. Cəmiyyətin sosial sifarişinin icrası üzrə iş:

a) informasiya baxımından savadlı şəxsin yetişdirilməsi

b) kompüter vasitələri üzrə istifadəçinin hazırlanması

c) informatika sahəsində peşə yönümün həyata keçirilməsi

**İKT-nin təhsildə tətbiqi mərhələləri.**

İKT-nin təhsildə böyük didaktik imkanlarını nəzərə alaraq, getdikcə daha çox müəllimlər öz pedoqoji fəaliyyətində bu texniki vasitədən praktik fəaliyyətindən istifadə edirlər.

Lakin təhsilin informatlaşması uzun sürən bir proses olub pedoqoji elmdə, pedoqoji təfəkkürdə və pedoqoji prosesdə müəyyən dəyişilikləri tələb edir. Bu dəyişiklik ani olaraq yox müəyyən prosesin nəticəsi olaraq özünü göstərməlidir. Bu tədrici fasiləsiz bir prosesdir. Bir çox ölkələrdə təhsilin informatlaşması konsepsiyası hazırlanmış və bu konsepsiyanın icrası üçün mərhələlərlə müvafiq icra proqramları hazırlanır və həyata keçirilir. Bu konsepsiyalarda təhsilin informatlaşması əsasən aşağıdakı mərhələlərlə həyata keçirilməsini nəzərdə tutur:

1. Birinci mərhələ aşağıdakı əlamətlərlə xarakteriza edilir:

a) İKT-nin cəmiyyətdə o cümlədən təhsildə geniş tətbiqi (Bizim respublika bu mərhələdədir)

b) İKT-dən təhsildə istifadənin pedoqoji problemləri tətbiq edilir, onun vasitəsilə təlimin intensivləşdirilməsi yolları müəyyən edilir. (Azərbaycan yaxın gələcəkdə bu məsələlərə diqqət yetiriləcək)

c) Cəmiyyət tədricən informatlaşmanın zərurətini dərk edir, bu prosesin mahiyyətini başa düşür (bizim Respublika bu mərhələdədir)

d) Fasiləsiz təhsilin bütün mərhələlərində kompüter savadlılığı üzrə baza təhsili verilir.

2. İkinci mərhələ aşağıdakı xüsusiyyətlərlə xarakterizə olunur:

a) Ənənəvi tədris fənlərinin öyrənilməsi zamanı İKT-dən fraqmental olaraq istifadə (Azərbaycanda bu müşahidə olunur)

b) İKT-nin tətbiqi ilə pedoqoji fəaliyyətinin yeni metod və formalarının müəllimlər tərəfindən öyrənilməsi

c) Müəllimlər tərəfindən tədris metodik təminatın yaradılması və bunun yayılması təbliği

d) Kompüterin təsiri ilə ənənəvi təlim tərbiyə prosesinin məzmunu forma və metodlarının dəyişdirilməsi probleminin qoyuluşu

3. Üçüncü mərhələnin aşağıdakı xüsusiyyətləri vardır:

a) Təhsildə İKT-nin geniş və hər tərəfli istifadəsi

b) Fasiləsiz təhsilin bütün səviyyələrinin informatlaşması nəticəsində onun məzmununun, təlimin məzmununun yeniləşməsi;

c) təlimin metodik əsasının dəyişməsi, müasir İKT əsaslı təlim üsullarının informasiya məkanında pedoqoji fəaliyyətin texnologiyasının müəllimlər tərəfindən öyrədilməsi;

Kompüter texnologiyalarının praktik realizasiyası və informatlaşmasını yeni mərhələlərinə keçid kompüter proqramlarının yaradılması məqsədi ilə ayrı-ayrı fənlərin məzmununun seçilməsini aktual edir.

Proqram təminatı təhsilin müvafiq mərhələlərinin tədris planlarını əks etdirməlidir.

Beləliklə, bu gün təhsilin elmi metodik problemlərinin əsas istiqaməti müasir təlim texnologiyalarının (informasiya texnologiyalarının) layihələnməsi metodologiyasının yaradılması və bu əsasda yaradılmış texnologiyalarının təlimin səmərəliliyinin yüksəldilməsində istifadəsidir.