**2. İnformatika fənninin mərhələlərinin formalaşması**

Azərbaycanın ümumtəhsil məktəblərində “İnformatika” fənni üç mərhələyə bölünür :

* *ibtidai təhsil səviyyəsində* şagirdlərdəalqoritmik təfəkkür elementlərinin yaradılması,kompüter texnikasından ilkin istifadə qabiliyyətlərinin formalaşdırılması;
* *ümumi orta təhsil səviyyəsində* şagirdlərdə ətraf aləmi informasiya sistemi baxımındantəhlil və qərar qəbul etmək bacarıqlarının formalaşdırılması, onların informasiya və kommunikasiya texnologiyalarından istifadəyə hazırlanması;
* *tam orta təhsil səviyyəsində* ümumi orta təhsil pilləsindəmənimsənilmiş bacarıq vəvərdişlər inkişaf etdirilməklə şagirdlərdə informasiya cəmiyyətinin tələblərinə uyğun zəruri məlumatlarla işləmə bacarıqları, kompüterdə daha çox populyar olan tətbiqi proqram vasitələrindən istifadə vərdişləri formalaşdırılır, onların alqoritmik təfəkkürünün və intellektual səviyyəsinin inkişafı, proqramlaşdırmanın elementləri və peşə seçiminə hazırlıqları təmin olunur.

Ümumtəhsil məktəbləri üçün “İnformatika” fənni üzrə təhsil proqramının məqsədi şagirdlərə aşağıda göstərildildiyi şəkildə mərhələli bilik və bacarıqları öyrətməkdir [20]:

*İbtidai təhsil səviyyəsi (I-IV siniflər)* – şagirdeynicinsli obyektlər qrupunda artıq əşyanıseçir, əlamətlərinə görə ayırır, qanunauyğunluqları müəyyən edir və onların əsasında modellər qurur, sadə riyazi alqoritmlər və layihələr tərtib edir, kompüterdə sadə əməliyyatları icra edir, alqoritmlərdən istifadə edərək mozaikalar qurur, mətn redaktorunda sadə mətnlər yığır.

*Ümumi orta təhsil səviyyəsi (V-IX siniflər)* – şagird İKT-ninmüasir cəmiyyətdərolunu vəəhəmiyyətini şərh edir, kompüterdə istifadə olunan əməliyyat sistemini tənzimləyir, mətn redaktoru, elektron cədvəllər, müxtəlif təqdimatlar hazırlayır, şəbəkənin işini təmin edən proqramlarla işləməyi bacarır, veb-səhifələr yaradır.

*Tam orta təhsil səviyyəsi (X-XI siniflər)* – şagird informasiyanı ölçür, təsvir edir vəinformasiyadaşıyıcıları ilə işləyir, sadə informasiya modellərinə uyğun informasiyanın işlənməsi alqoritmlərini qurur və qurulmuş modeli kompüterdə tədqiq edir, proqramlaşdırmanın elementlərini bilir, cədvəl-mətnlər yığır, formatlaşdırır, cədvəllər üzərində hesablamalar aparır, elektron cədvəl prosessorunda və verilənlər bazasında işləyir, müxtəlif dizaynlı veb-səhifələr yaradır.

İnformatika dərslərinin təşkili formaları. İnformatika dərslərinin təşkili formaları. Təlimin təşkili forması şagirdlərin fəaliyyətinin bu və ya digər şəkildə təşkili deməkdir. Təlimin təşkilinin aşağıdakı kimi formaları mövcuddur:

- dərs;

- ekskursiya;

- seminarlar;

- ev tapşırıqları;

- əlavə məşğələlər;

- məsləhət saatları.

İnformatikanın tədrisinin təşkilinin əsas forması dərsdir. İnformatikanın məktəbdə tədris edilən digər fənlərdən fərqi bu dərslərdə kompüterdən istifadə zərurətidir. İnformatika fənni kabinetindən istifadənin üç əsas növü var – nümayiş, frontal laborator iş və praktikum. Praktikum qazanılan biliklərə əsaslanır. Bu təlim formasında müəllimin bilavasitə iştirakı olmur. Hər bir şagird fərdi olaraq və ya qrup şəklində işi yeinə yetirir. Bu əlamətə görə yəni şagirdin fəallığı baxımından praktikumu dərsdən fərqləndirirlər. Laborator iş zamanı didaktik məqsəd müəy- yənləşir və qabaqcadan yerinə yetiriləcək əməliyyatlar şagirdlərə təqdim olunur. Adətən informatikadan laborator işlər eyni mövzu üzrə yerinə yetirilir, müəllim isə şagirdlərə yaxınlaşaraq onlara operativ kömək göstərir. Əgər müəllim şagirdlərin əksəriyyətinin eyni səhvə yol verdiklərini aşkar edirsə, işi dayandıraraq ümumi şəkildə düzgün istiqamət göstərə bilər. Bundan başqa, informatika dərsləri üzrə ekskur- siyalar təşkil etmək olar (nəşriyyatlara, idarəetmə mərkəzlərinə, İKT üzrə keçirilən sərgilərə və s.). Belə ekskursiyalar şagirdlərə ən müasir informasiya texnologiyaları vasitələri ilə və İT mütəxəssislərinin işi ilə tanış olmaq imkanı verir. Ekskursiyalardan sonra şagirdlər əldə etdikləri informasiya əsasında reklam məhsulları, təqdimatlar, divar qəzetləri və s. hazırlaya bilərlər ki, bu da onların biliklərinin möhkəmlənməsinə səbəb olar. Ekskursiyalar zamanı video çəkilişlərin aparılması xüsusilə məqsədəuy- ğundur. Belə ki, bu, hesabatların hazırlanması və ekskursiyaların əsasında müəyyən fikir mübadiləsinin aparılması üçün faydalı ola bilər. Ev tapşırıqlarının yerinə yetirilməsi dərs prosesinin əsas tərkib hissəsi kimi həmişə diqqət mərkəzində olmuşdur. Psixoloji fakt kimi sübut olunmuşdur ki, öyrənilən material ilk sutka və hətta ilk saatlardan sonra unudula bilər. Ev tapşırıqlarının verilməsi də məhz bu zərurətdən yaranmışdır. Ev tapşırıqlarını verərkən müəllim adətən şagirdlərin orta bilik səviyyələrini nəzərə almalıdır. Müəyyən edilmişdir ki, zəif və güclü şagirdlər ev tapşırıqlarını yerinə yetirərkən 1:6 nisbətində vaxt sərf edirlər: yəni zəif şagirdlərin 6 saata yerinə yetirdiyi işin öhdəsindən güclü şagirdlər 1 saata gəlirlər. Bu isə güclü şagirdlərin çox az işləməsinə, zəif şagirdlərin isə yorulmasına səbəb ola bilər. Bu uyğunsuzluğu aradan qaldırmaq müəllim ya orta çətinlik səviyyəli tapşırıqları verməli, ya da şagirdlərə differensiyasiyalı, yəni çoxvariantlı ev tapşırıqlarını təqdim etməlidir.